এবার এক বাসে হাওড়া ষ্টেশন-সাঁতরাগাছি ষ্টেশন

কলকাতা: নতুন বাস রুট HB9 (New HB9 Bus Route) চালুর ফলে এখন সাঁতরাগাছি থেকে হাওড়া স্টেশন (Howrah Station) হয়ে এমজি রোডের মাধ্যমে সরাসরি শিয়ালদহ পৌঁছনো আরও সহজ হবে। এই রুট চালুর ফলে সাঁতরাগাছি অঞ্চলের যাত্রীদের ইস্ট ও ওয়েস্ট মেট্রো ও শিয়ালদহ দুই দিকেই যাতায়াতের সুবিধা বাড়বে। শুরুতে এই রুটে মোট ১২টি বাস নামানো হচ্ছে। যাতে যাত্রীদের নিয়মিত পরিষেবা দেওয়া যায়।

এবার হাওড়া ষ্টেশন ও হাওড়া ময়দান মেট্রো থেকে সরাসরি পৌঁছনো যাবে সাঁতরাগাছি ষ্টেশন (New Bus Route from Sealdah to Santragachhi) । যাত্রীদের দীর্ঘদিনের দাবিকে মাথায় রেখে রুট নম্বর HB 9 কে সাঁতরাগাছি বাস স্ট্যান্ড অব্দি এক্সটেন্ড করা হল। এই রুটটি শহরের একাধিক গুরুত্বপূর্ণ জায়গা ধরে যাবে। বেলেপোল, নতুন রাস্তা, দালাল পুকুর, শ্যামাশ্রী, মল্লিক ফটক, হাওড়া ময়দান, হাওড়া স্টেশন, বড়বাজার, এমজি রোড, কলেজ স্ট্রিট হয়ে শিয়ালদহ। ফলে উত্তর ও মধ্য কলকাতার বিভিন্ন অংশের সঙ্গে সাঁতরাগাছির সরাসরি যোগাযোগ অনেকটাই মসৃণ হবে। এই রুটে প্রথম বাস সাঁতরাগাছি থেকে ছাড়বে সকাল ৬:৩০ মিনিটে। আর শেষ বাস ছাড়বে সন্ধ্যা ৭:৩০ মিনিটে। এতে সকালে অফিস ও স্কুল কলেজে যাওয়ার যাত্রী যেমন সুবিধা পাবেন।তেমনই সন্ধ্যায় বাড়ি ফেরার ক্ষেত্রেও এই পরিষেবা বিশেষ উপকার দেবে।নতুন এই রুট চালুর ফলে যাত্রাপথের সময় কমবে। এবং ব্যস্ত সময়ে যে যানজট তৈরি হয় তাও অনেকটাই কমতে পারে।

আরও পড়ুন:রেড রোডে দাঁড়িয়ে গণতন্ত্র রক্ষার শপথ! কী বললেন মমতা?

অন্য খবর দেখুন